又九月十四日登秋風閣以餘霞散成綺澄江靜如練爲韵分得餘靜二字  其一
作者：李廌
朝代：宋

paragraphs: 繆蹈江海迹，吾生靡懷居。
役車窘陰雨，蒸腐敗衣袽。
晨昏霤聲中，我懷何時舒。
秋陽出頑雲，杲杲照我裾。
言登秋風閣，乘興安可徐。
猗紆下銅鞮，縹緲凌紫虛。
錦葉眩林表，金包垂霜餘。
棲苴寄榛莽，潦痕在菰蒲。
我遊獲所適，况乃弗爲魚。
放意宇宙間，所至皆吾廬。